als_Latn dik_Latn sag_Latn
Visar Zhiti do te jete i ngarkuari me pune i qeverise shqiptare ne Vatikan. Kjo është zgjidhja qe Ministria e Jashtme ka gjetur pas refuzimit te presidentit per ta dekretuar Zhitin si Ambasador te Shqipërisë ne këtë shtet. Emërimi i ri i Visar Zhitit është nënkuptuar edhe nga shefi i diplomacisë shqiptare Ditmir Bushati gjate nje konference te përbashkët per shtyp me homologun belg Didier Reynders
Ditmir Bushati thekson:
Sot për sot është më shumë se një emër, se nja kandidat për të shërbyer në një vend të rëndësishëm si Selia e Shenjtë. Qeveria nuk e ka luksin që kapacitet si Visar Zhiti mos i vërë në dispozicion, detajet do ti bëjë të njohura në ditët në vijim
Ndërkohë qe Ministri i Jashtëm i Belgjikës ka lajmëruar se çështja e njohjes se pensioneve do te zgjidhet brenda nje kohe te shkurtër
Didier Reynders thekson:
Ne po përpiqemi që ta përshpejtojmë sa më shumë të jetë e mundur procesin e ratifikimit në Belgjikë, por nganjëherë hasim vështirësi për shkak të organizimit federal të vendit dhe nganjëherë na duhet të kalojmë nga shtatë parlamente të ndryshme për të arritur në ratifikimin e një marrëveshjeje. Unë jam dakord me ju që duhet të bëjmë më shumë për ta përshpejtuar këtë proces.
Visar Zhiti është i dyti Ambasador ne Vatikan qe Presidenti i Republikës refuzon te dekretoje pas rrëzimit te kandidaturës se Ardian Ndreces; por ngërçi qeveri-president është ashpërsuar per shkak te qëndrimit te kreut te shtetit se nuk do te miratoje asnjë Ambasador nëse qeveria nuk ben konsultime paraprake me te.
als_Latn als_Latn als_Latn als_Latn isl_Latn als_Latn als_Latn